text: [{"text_idx": "#000002", "text": "Veika Vakasaenisi & na iVolatabu"}, {"text_idx": "#000015", "text": "DUA na ka nona vinakata o Kelevi [1] me veiwekani kei Jiova ena gauna e sa vulica kina na ka dina. Ia sa dede toka nona veimauilavo, vakatavako, gunu sivia kei na vakayagataki ni wainimategaga. Me rawa ni vakadonui koya na Kalou, ena vinakati me biuta na itovo e beci kina na ivakavuvuli vakaivolatabu qori. E cakava rawa qori ni nuitaki Jiova kei na kaukaua ni nona Vosa volai.\u2014Iper. 4:12."}, {"text_idx": "#000016", "text": "2 Ni sa papitaiso oti o Kelevi, e se vinakati tiko ga me cakava eso na veisau me rawa ni dua kina na lotu vaKarisito vinaka. (Efeso 4:31, 32) Kena ivakaraitaki, e kidroataka ni dredre vua me lewa vinaka nona dau yalototolo. E tukuna kina: \u201cE dredre sara meu lewa vinaka noqu yalototolo ni vakatauvatani ina ka ca au dau cakava tu e liu!\u201d E veisau rawa ga ena nona masu vagumatua kei na nona dau vulica vinaka na iVolatabu."}, {"text_idx": "#000035", "text": "14 Na cava eda rawa ni cakava meda muria kina na itovo ena vakamarautaki Jiova? Eda na sega ni cakava ga na veiveisau eda nanuma, eda na muria na ivakaro ni Kalou ena Roma 12:2: \u201cNi kua ni muria na ivakarau ni veika vakavuravura qo, me veisautaki na nomuni itovo ni vakavoui na nomuni vakasama, moni vakadinata kina ni vinaka, e yaga, qai uasivi na loma ni Kalou.\u201d E vakayagataka nona Vosa o Jiova kei na yalona tabu meda kila kina na nona inaki, meda cakava sara, da qai veisautaka noda bula me salavata kei na nona ivakatagedegede. E okati ena noda sasaga na noda dau wilika e veisiga na iVolatabu, na kena vakasamataki vakatitobu, kei na noda masuta na yalo tabu. (Luke 11:13; Kala. 5:22, 23) Nida muria na veidusimaki ni yalo tabu ni Kalou qai salavata noda rai kei na nona Vosa, eda na vakatotomuria kina na nona ivakarau ni vakasama, ivosavosa, kei na nona ivalavala. Ia se vinakati tiko ga meda qaqarauni meda kua ni rawai ina noda malumalumu.\u2014Vkai. 4:23."}, {"text_idx": "#000037", "text": "15 Nida sa wili iVolatabu e veisiga, e bibi tale ga meda vulica vata kei na noda ivola vakaivolatabu, me noda inaki meda vakatotomuria na itovo totoka i Jiova. Era raica eso ni yaga mera kumuna eso na tikinivolatabu, Vale ni Vakatawa se Yadra!, oti mera qai railesuva, vakabibi na ulutaga ena yaga me muri kina na itovo vakalou se na kena vorati na noda malumalumu."}, {"text_idx": "#000042", "text": "18, 19. Eda vakadeitaka vakacava ni rawa ni veisautaki keda tiko ga na iVolatabu?"}, {"text_idx": "#000043", "text": "18 E sasaga vagumatua o Kelevi, e sa cavuti oti mai me lewa vinaka nona dau yalototolo. E vakasamataka vakatitobu na ivakavuvuli vakaivolatabu qai muria sara. E rogoca tale ga nodra ivakasala kei na nodra veivuke na mataveitacini. E taura toka e dua na gauna me qai veisau o Kelevi. Mani yaco sara me dua na dauveiqaravi, sa sivi tale ga qo e 20 na yabaki nona qase ni ivavakoso. Ia e raica ni se bibi tiko ga me qarauna na ka e rawa ni vakamalumalumutaki koya vakayalo."}, {"text_idx": "#000046", "text": "E Veisautaki Ratou na iVolatabu kei na Masu\nE dau vakalelewa o Russell qai namaka vakasivia na ka vei ira na tacina vakayalo. E dau kakase o Maria Victoria. O Linda e dau rerevaki ira na tamata ni gole ena cakacaka vakaitalatala. Ratou nanuma na lotu vaKarisito papitaiso qo, ni dredre me ratou veisau ena vuku ni nodratou malumalumu. Ia eratou qai vorata rawa qori. Dikeva mada qo na ka e yaco.\nRussell: \u201cE vukei au na noqu masuti Jiova kei na noqu wilika e veisiga na iVolatabu. E yaga vakalevu noqu dau vakasamataka vakatitobu na 2 Pita 2:11 kei na nodra ivakasala na qase.\u201d\nMaria Victoria: \u201cAu gumatua ni masuti Jiova me vukei au meu lewa vinaka na yamequ. Au qarauna tale ga meu kua ni vakailala kei ira era dau kakase. E uqeti au na Same 64:1-4, niu sega ni vinakata meu dua vei ira na dauveivakaleqai! Au liaca niu na sega ni ivakaraitaki vinaka qai beci na yaca i Jiova keu dau kakase.\u201d\nLinda: \u201cAu vulica vinaka na noda tikidua meu rawa ni tu vakarau ni solia. E yaga tale ga vakalevu noqu maliwai ira era marautaka eso tale na tabana ni veiqaravi tabu. Au sega tale ga ni cegu ni nuitaki Jiova ena masu.\u201d"}, {"text_idx": "#000049", "text": "Russell: \u201cE vukei au na noqu masuti Jiova kei na noqu wilika e veisiga na iVolatabu. E yaga vakalevu noqu dau vakasamataka vakatitobu na 2 Pita 2:11 kei na nodra ivakasala na qase.\u201d"}]